**LĒMUMS**

Liepājā

|  |  |
| --- | --- |
| 2023. gada 23. februārī |  Nr.48/2(prot. Nr.2, 25.§) |

Par zemesgabala Liepājas Jūras piekrastes

sauszemes joslas daļas (vieta Nr.D7.1)

nomas līguma nosacījumu izmaiņām

2022. gada 21. aprīlī starp Liepājas valstspilsētas pašvaldību un SIA “RB Kapteinis” (turpmāk arī – Sabiedrība) tika noslēgts zemes nomas līgums par zemesgabala Jūras piekrastes sauszemes joslas daļas (vieta Nr.D7.1) nomu sezonas būves (telts) novietošanai ar mērķi – tirdzniecības, sabiedriskās ēdināšanas vai pakalpojumu sniegšanai (turpmāk – zemes nomas līgums). Sabiedrība ar nokavējumu 2023. gada 5. janvārī iesniedza paskaidrojuma rakstu (reģ.Nr.BIS-BV-2.1-2023-113) un būvniecības ieceres dokumentāciju (reģ.Nr.BIS-BV-7.8-2023-191) sezonālās lietošanas būves (telts) – novietošana Liepājas Jūras piekrastes sauszemes joslā – Vaiņodes ielas galā (vieta Nr.7.1). Sabiedrība norāda, ka saistībā ar dažādu projektēšanas procesu ieilgšanu un apstiprinājuma saņemšanu ar būvniecības ieceres saistītām institūcijām, ir nokavēts zemes nomas līgumā norādītais termiņš. Sabiedrība lūdz piekrist, ka tiek pagarināts dokumentācijas iesniegšanas termiņš līdz 2023. gada 1. jūnijam un atzīmes saņemšanas par sezonas būves (telts) novietošanas nosacījumu izpildi termiņš – līdz 2023. gada 1. jūlijam.

Pamatojoties uz Pašvaldību likuma 73. panta trešo daļu, Sabiedrības 2023. gada 19. janvāra iesniegumu un izskatot Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 23. janvāra priekšlikumu (sēdes protokols Nr.2), 2022. gada 21. aprīlī starp Liepājas valstspilsētas pašvaldību un SIA “RB Kapteinis” noslēgtā zemes nomas līguma 7.2. punktu un Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Piekrist zemes nomas līgumā noteiktā būvniecības ieceres dokumenta iesniegšanas termiņa pagarināšanai un zemes nomas līguma turpināšanai, kopējā nomas līguma termiņā, ieskaitot faktiskās nomas attiecības par laiku no 2022. gada 22. oktobra līdz vienošanās par līguma grozījumu parakstīšanas dienai, ar SIA “RB Kapteinis” (reģistrācijas Nr.42103083812; juridiskā adrese: Jēkaba Dubelšteina iela 14, Liepāja) par zemesgabala Jūras piekrastes sauszemes joslas (vieta Nr.D7.1), kadastra apzīmējums 1700 043 0304, daļas 108,50 kv.m platībā nomu sezonas būves (telts) novietošanai ar mērķi – tirdzniecības, sabiedriskās ēdināšanas vai pakalpojumu sniegšana.

2. Uzdot Liepājas pilsētas pašvaldības iestādei “Nekustamā īpašuma pārvalde” izdarīt grozījumus Liepājas valstspilsētas pašvaldības un SIA “RB Kapteinis” 2022. gada 21. aprīlī noslēgtajā zemes nomas līgumā par Jūras piekrastes sauszemes joslas daļu (Vaiņodes iela – vieta Nr.D7.1) un izteikt līguma 6.1.7., 6.1.8. un 6.1.9. apakšpunktus šādā redakcijā:

“6.1.7. Nomniekam būvniecības process nomas zemesgabalā jāuzsāk ne vēlāk kā līdz 2023. gada 1. jūnijam, iesniedzot Liepājas pilsētas pašvaldības iestādē “Liepājas pilsētas būvvalde” (turpmāk – Būvvalde) izvēlētam būves apjomam un grupai atbilstošu būvniecības dokumentāciju sezonas būves (telts) novietošanai ar mērķi – tirdzniecības, sabiedriskās ēdināšanas vai pakalpojumu sniegšanai (saskaņā ar 2. pielikumu);

6.1.8. Nomniekam līdz 2023. gada 1. jūlijam iesniegt Liepājas pilsētas pašvaldības iestādē “Nekustamā īpašuma pārvalde” apliecinājumu par būvdarbu uzsākšanu;

6.1.9. Nomniekam līdz 2023. gada 1. jūlijam saņemt Būvvaldē atzīmi par sezonas būves (telts) novietošanu ar mērķi – tirdzniecības, sabiedriskās ēdināšanas vai pakalpojumu sniegšanas nosacījumu izpilde, un darbību iznomātajā zemesgabalā uzsākt ne vēlāk kā 2023. gada 15. jūlijā.”.

3. Noteikt, ka saskaņā ar Liepājas pilsētas pašvaldības iestādē “Liepājas pilsētas būvvalde” izstrādātajiem nosacījumiem, izvietojot kafejnīcas dabā, būtu pieļaujamas nebūtiskas atkāpes no apstiprinātā plāna tikai pašvaldības zemesgabala robežās.

4. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt zemes nomas līguma grozījumus, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no zemes nomas līguma.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |